《送许东传》
宋代·李新

碧霄已觉少微明，帝所行看召老成。
好梦谩依淮水去，秋风空见雪山轻。
衣冠几许披云雾，父老于今识弟兄。
黄阁他年开月旦，想公终不解忘情。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。